Document ID: 32004R1388

KOMMISSIONENS FORORDNING (EF) Nr. 1388/2004
af 30. juli 2004
om ændring af forordning (EØF) nr. 1915/83 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), særlig artikel 6, stk. 2, og
ud fra følgende betragtninger:
(1)
I henhold til artikel 3 i Kommissionens forordning (EØF) nr. 1915/83 (2) fremsender forbindelsesorganet bedriftsskemaet til Kommissionen i henhold til de tekniske specifikationer, der er fastsat i bilag III til Kommissionens forordning (EØF) nr. 2237/77 af 23. september 1977 om det bedriftsskema, der skal anvendes ved konstateringen af landbrugsbedrifternes indkomstforhold (3). Af klarhedshensyn bør det tidspunkt defineres, hvor bedriftsskemaerne kan betragtes som værende fremsendt til Kommissionen under hensyntagen til udviklingen i disse tekniske specifikationer.
(2)
I artikel 3 i forordning (EØF) nr. 1915/83 er det endvidere fastsat, at forbindelsesorganet fremsender alle bedriftsskemaer til Kommissionen senest ni måneder efter udgangen af det regnskabsår, som de vedrører. Denne periode bør forlænges for regnskabsåret 2003 for at give forbindelsesorganerne tid til at tilpasse tilrettelæggelsen af deres arbejde for at overholde den nye definition af det tidspunkt, hvor bedriftsskemaerne kan betragtes som værende fremsendt til Kommissionen.
(3)
Forordning (EØF) nr. 1915/83 bør derfor tilpasses i overensstemmelse hermed.
(4)
De i denne forordning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
Artikel 3 i forordning (EØF) nr. 1915/83 affattes således:
»Artikel 3
Forbindelsesorganer fremsender alle bedriftsskemaerne indsendt på den i bilag III til forordning (EØF) nr. 2237/77 fastlagte blanket til Kommissionen senest ni måneder efter udgangen af det regnskabsår, som de vedrører. For regnskabsåret 2003 fremsendes bedriftsskemaerne dog til Kommissionen senest fjorten måneder efter nævnte regnskabsårs udgang.
Bedriftsskemaerne betragtes som værende fremsendt til Kommissionen, når forbindelsesorganet, efter at dataene er blevet indført i Kommissionens system til levering og kontrol af data, og efter at de efterfølgende edb-kontroller er blevet gennemført, bekræfter, at dataene er klar til indlæsning i Kommissionens database.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juli 2004.

Labels: 2
6